text: Es vos au port saint Alexis venut
   Et de le barge fors a le tiere issut,
   Vint au sepulcre ou nostre sire fut:
   Fait ses proiiéres, si s’a confies rendut;
   Un jor entier et dos nuis i estut
   Ke ne manga de se boce ne but,
   Tant s’en delite ke nostre sire i fut;
   Et au tierc jor viers le flun Jordain mut,
   Si a baigniet sen digne cors tot nut;
   Puis prent les paumes et un espic solut;
   Droit a Laliche vient le camin batut,
   Mais jou ne sai con longhes i estut;
   Ou k’il ala Diu siervit et conut,
   Et nostre sire l’en prieste grant viertut.
   Et si ie warde ensi con le sien drut.
  